കൂടത്തായി: ജോളിക്കെതിരേ വിവാഹമോചന ഹര്ജി കോഴിക്കോട്: കൂടത്തായി കൊലക്കേസ് പ്രതി ജോളി ജോസഫിനെതിരേ ഭര്ത്താവ് ഷാജു സക്കറിയ കോഴിക്കോട് കുടുംബ കോടതിയില് വിവാഹ മോചന ഹര്ജി നല്കി. കൂടത്തായി കേസിലെ സാക്ഷികൂടിയാണു ഷാജു. ജോളി റിമാന്ഡില് കഴിയുന്ന കോഴിക്കോട് ജില്ലാ ജയില് സുപ്രണ്ട് വഴി കോടതി നോട്ടീസ് അയക്കും. ആറ് കൊലപാതക കേസില് പ്രതിയായ ഭാര്യയുടെ ക്രൂരത ചൂണ്ടികാട്ടിയാണു ഷാജു വിവാഹ മോചനം ആവശ്യപ്പെടുന്നത്. തന്റെ ആദ്യ ഭാര്യയേയും മകളേയും കൊലപ്പെടുത്തിയത് ജോളി തന്നെയാണെന്നും തന്നെ കേസില്പ്പെടുത്താനായി വ്യാജ മൊഴി നല്കിയെന്നും ഹര്ജിയില് പറയുന്നു. ഹര്ജി ഒക്ടോബര് 26 ന് പരിഗണിക്കും. ഷാജുവിന്റെ ആദ്യ ഭാര്യ സിലിയുടേയും ജോളിയുടെ ആദ്യ ഭര്ത്താവ് റോയിയുടേയും മരണത്തിന് ശേഷമാണ് 2017 ല് ഇരുവരും വിവാഹിതരായത്.